**Sastra Lisan Lampung Pubian.**

**Pantun Canggot Muli Mekhanai.**

**Karya: Suntan Purnama.**

...

**Mekhanai:**

Ngehayak muli di tengah gawi

Mejong pujama khantap mesila

Numpang pekhmisi nanya adek wi

Gekhalmu sapa jak tiyuh dipa

...

**Muli:**

Mati dehagi mekhhanai siji

Ampai butungga pak langsung nanya

Gekhal sikam ji Nesa Saputri

Jak Makhgakaya tiyuh sikamna

...

**Mekhanai:**

Bagi kiyay ji lain dehagi

Ngenah niku na langsung tiguda

Khasa hati dibingi siji

Senang pukhasa mak takhahingga

...

**Muli:**

Hati-hati kiyayku lawi

Lamun cawa dang pak lebih ga

Muji puji ngebujuk muli

Khelom kok ana ulah wat haga

...

**Mekhanai:**

Api pay tegi kham jemoh pagi

Kikha-kikha dapok mak tungga

Pesayan tapi di bakso sony

Cukup kham tawa dang ngusung kanca

...

**Muli:**

Tegi nyali kiyayku siji

Ngajak putungga pinggekh khanglaya

Ki niat hati kenal di muli

Ki temon haga khatong mit nuwa.

1. Siapakah kelompk dan pemakai sastra di atas? Beli alas an dan buktikan.
2. Apa fungsi teks ini? Jelaskanlah fungsi dari berbagai segi, termasuk dari segi hiburan dan segi manfaat lainya.